b'\n_START_ARTICLE_\nPortland Rosebuds\n_START_SECTION_\nPCHA mo\xc5\xa1tvo\n_START_PARAGRAPH_\nPrvo mo\xc5\xa1tvo je igralo v ligi PCHA od sezone 1914/15 do leta 1918. Leta 1916 je postalo prvo ameri\xc5\xa1ko mo\xc5\xa1tvo, ki je sodelovalo na finalu Stanleyjevega pokala.\n_START_SECTION_\nWHL mo\xc5\xa1tvo\n_START_PARAGRAPH_\nDrugo mo\xc5\xa1tvo se je rodilo, ko se je mo\xc5\xa1tvo Regina Capitals preselilo v Portland za WHL sezono 1925/26, ki je bila zadnja sezona lige Western Hockey League (WHL)._NEWLINE_Ko je liga razpadla, so bili igralci iz Saskatoona prodani v mo\xc5\xa1tvo Montreal Maroons. Frank Patrick se je nato izpogajal za prodajo preostalih WHL igralcev v ligo NHL. Igralci, ki so \xc4\x8dakali na prodajo, so bili razporejeni v tri mo\xc5\xa1tva, mo\xc5\xa1tvo Victoria Cougars, Portland Rosebuds in tretje mo\xc5\xa1tvo, ki naj bi bilo sestavljeno iz najbolj\xc5\xa1ih igralcev iz Calgaryja, Edmontona in Vancouvra. Naposled je pri\xc5\xa1lo do dogovora, po katerem so bili igralci Rosebudsov za 100.000 $ prodani v novo \xc5\xa1iritveno mo\xc5\xa1tvo lige NHL - mo\xc5\xa1tvo Chicago Black Hawks.'